Θέμα: Modern Greek Language (Secondary School)
Ερώτηση: Το φοινικόδασος στο Βάι: Μια εξωτική αμμουδερή παραλία με φόντο χιλιάδες φοινικόδεντρα που θυμίζει αφρικανικά τοπία και την Καραϊβική δεσπόζει στην ανατολική πλευρά της Κρήτης, στον νομό Λασιθίου. Το Βάι είναι ένα από τα πιο δημοφιλή αξιοθέατα στην Κρήτη και μία από τις πιο όμορφες και ιδιαίτερες τοποθεσίες σε ολόκληρη τη Μεσόγειο. Η αποικία των φοινικόδεντρων καταλαμβάνει μια έκταση περίπου 250 στρεμμάτων και αποτελεί τη μεγαλύτερη στην Ευρώπη. Το όνομα του φοινικοδάσους ετυμολογείται από την ελληνική λέξη "βάγια", που στην τοπική διάλεκτο σημαίνει "φοινικόδεντρα". Σύμφωνα με τον θρύλο της περιοχής, το φοινικόδασος του Βάι δημιουργήθηκε, όταν Άραβες πειρατές που έφτασαν στην περιοχή με τα καράβια τους, έφαγαν τους χουρμάδες που είχαν φέρει μαζί τους και πέταξαν τα κουκούτσια στο χώμα. Ωστόσο, το φοινικόδασος έχει ηλικία 2.000 χρόνων, άρα η εκδοχή των Αράβων, αν και ωραία, είναι μάλλον μύθος. Βέβαια, η ιστορία έχει και μια δεύτερη εκδοχή κατά την οποία το δάσος δημιουργήθηκε με παρόμοιο τρόπο, όχι από Άραβες πειρατές, αλλά από Φοίνικες ναυτικούς που αποίκισαν την περιοχή. Η επιστημονική κοινότητα, όμως, έχει αποδείξει ότι το φοινικόδασος στο Βάι είναι το μεγαλύτερο αυτοφυές φοινικόδασος της Ευρώπης με τους ενδημικούς κρητικούς φοίνικες που ανήκουν στο είδος του "Θεόφραστου". Το συγκεκριμένο είδος φοίνικα είναι γνωστό από τη Μινωική εποχή, κάτι που φανερώνουν οι ιστορικές πηγές, όπως τα κείμενα του Πλίνιου. Το Βάι θεωρείται μία από τις ομορφότερες περιοχές στην Κρήτη και το φοινικόδασος είναι περιφραγμένο, προστατεύεται και απαγορεύεται αυστηρά η διαμονή στην παραλία. https://www.mixanitouxronou.gr/i-exotiki-paralia-me-tous-minoikous-finikes-toutheofrastou-pou-egine-diethnosgnosti-apo-mia-diafimisi-sokolatas-o-mithos-tonpiraton-ke-i-pragmatiki-exigisi-gia-tin-dimiourgia-tou-finikodasous/ Διασκευάστηκε για τις ανάγκες της εξέτασης. Βρες τη σωστή επιλογή σχετικά με την παρακάτω πρόταση, με βάση τα περιεχόμενα του κειμένου: Το φοινικόδασος στο Βάι
Επιλογές:
το φύτεψαν κατά λάθος Άραβες πειρατές
δεν το φύτεψαν Άραβες πειρατές
το φύτεψαν επίτηδες Άραβες πειρατές.
Σωστή απάντηση (αριθμός επιλογής, από 0): 1